<b>Bijsluiter</b>. De hyperlink naar het originele document werkt niet meer. Daarom laat Woogle de tekst zien die in dat document stond. Deze tekst kan vreemde foutieve woorden of zinnen bevatten en de opmaak kan verdwenen of veranderd zijn. Dit komt door het zwartlakken van vertrouwelijke informatie of doordat de tekst niet digitaal beschikbaar was en dus ingescand en vervolgens via OCR weer ingelezen is. Voor het originele document, neem contact op met de Woo-contactpersoon van het bestuursorgaan.<br><br>====================================================================== Pagina 1 ======================================================================

<pre>Riedsútstel

Ried                        :   28 maaie 2020
Agindapunt                  :   11
Status                      :   BESLÚTFOARMJEND
Program                     :   7. Folksûnens en Miljeu
Eardere behandeling         :   Opiniearjend (21 novimber 2019), ynformatyf op LIST (23 april 2020)
                                en rieplachtsjende behanneling ried 19 maaie 2020
Portefúljehâlder            :   mefr. T. Willemsma
Amtner                      :   Yke Visser
Taheakke                    :   Bijlage 1 Wettersoarch vGRP Hoofdrapport 21 april 2020
                                Bijlage 2 Wettersoarch vGRP Achtergronddocument 21 april 2020
Saaknûmer                   :   Z2019-00762 / S2020-09657


Underwerp
verbreed Gemeentelijk Rioleringsplan (vGRP) Wettersoarch


Wy stelle jo foar te besluten om:
   1. It vGRP Wettersoarch fêst te stellen.
   2. Te kiezen foar senario C, klimaatrobuust.


Koarte gearfetting
Op grûn fan de Wet Miljeubehear is der in vGRP opsteld. Fanwege de soarchplicht foar
himel- en grûnwetter, de saneamde ‘verbrede watertaken’ is it in ‘verbreed’ GRP (vGRP). It
vGRP ‘WETTERSOARCH’ sil it beliedskader foarmje foar de perioade 2020-2025.

It vGRP bestiet út in (beliedsmjittich) haadrapport en in apart technysk eftergrûn dokumint.
De ried moat it vGRP fêststelle en in definitive kar meitsje foar in senario.

Foech ried /kolleezje:
De Ried stelt de beliedskaders fêst en dêrmei it nije vGRP, dit op grûn fan de Wet
Miljeubehear. Ofhinklik fan de kar fan de ried sil it kolleezje oan de slach mei de útfiering fan
it nije vGRP Wettersoarch.

Ynlieding
Us hjoeddeistige vGRP is oan de ein fan de planperioade en dat hâldt yn dat der nij vGRP
opsteld en fêststeld wurde moat. Op basis fan de startnotysje haw wy de ried en ús
ynwenners ynteraktyf belutsen by it meitsjen fan in beliedskar (ambysjes en senario’s) op it
mêd fan de gemeentlike wettertaken en it bekostigjen dêrfan. Op grûn fan de ynformaasje
dy’t ophelle is fan boargers en bestjoer is it konsept vGRP 'WETTERSOARCH' opsteld.

It konsept vGRP is nei fêstelling troch it kolleezje (2 april 2020) foarlein oan bestjoer en
stakeholders (tastjoerd/op besjen lein). Stakeholders binne wetterskip en provinsje mar ek
boargers, doarpsbelangen en riedsleden. Der binne fjouwer reaksjes binnenkaam en dizze
reaksjes/opmerkings (en mooglike beändering) binne opnaam yn it eftergrûn dokumint fan it
definitive vGRP.
</pre>

====================================================================== Einde pagina 1 =================================================================

<br><br>====================================================================== Pagina 2 ======================================================================

<pre>Yn it vGRP Wettersoarch is neist in trochsetten fan it hjoeddeistige belied (senario B), noch
in senario (senario C) útwurke mei in hegere ambysje (klimaatrobuust). Senario C biedt mear
mooglikheden foar ôfkeppeljen wêrby ôfkeppeljen wol in middel bliuwt en net in doel. Fjirder
is der senario C mear oandacht foar klimaatrobuust ynrjochtsjen fan de iepenbiere romte en
wurdt mear ynsetten op advys en foarljochting oan boargers op it mêd fan fergriening,
ôfkeppeling en klimaatrobuust hanneljen. By dit senario wurdt temjitte kaam oan de aksinten
dy’t de ried en boargers ús meijûn hawwe.

Foar mear ynformaasje wurdt ferwiisd nei de taheakke rapporten ‘Wettersoarch vGRP
Hoofdrapport fan 21 april 2020’ en ‘Wettersoarch achtergronddocument fan 21 april 2020’.

Histoarje
Nei fêststelling fan de startnotysje troch it kolleezje (7 maaie 2019) is de startnotysje foar
kundskip oannaam yn de reidsgearkomst fan 20 juny 2019. Der is by de boargers
ynformaasje ophelle mei in enkête wetteroerlêst en in saneamde klimaatdialooch bebouwd
gebiet. Nei in wurkwinkel mei de ried op 29 augustus 2019 is yn de riedsgearkomst fan 21
novimber 2019 de ‘beleidskeuzenotitie vGRP Wettersoarch’ opiniearjend behannele.
Op de LIST foar de ried fan 23 april is it konsept vGRP Wettersoach taheakke mei it fersyk
oan de (indivuele) riedsleden om har oanfollings/opmerkings te jaan.

Te berikken effekt
Wy wolle ús wetlike soarchplichten op it mêd fan wetter sa goed mooglik ynfolle. Sjoen de
klimatologyske feroarings sil der in kar makke wurde moatte yn wat wy wol en net akseptabel
fine op it mêd fan wetter(oerlêst).
Mei it opstellen fan in nij vGRP Wettersoarch hat de gemeente in utfieringsynstrumint foar it
bepalen fan de beliedskaders foar de gemeentlike wettertaken op in wize dy't dudlik is
foar de behearder mar ek foar bestjoer en boarger.

Arguminten
   1. Wy wolle foldwaan oan ús wetlike ferplichting om in aktueel en fêststeld vGRP te
      hawwen.
   2. Wy wolle ynfolling jaan oan it proses vGRP sa as dat earder fêstlein is yn de
      startnotysje vGRP.
   3. Yn ferbân mei klimaatferoaring wolle wy wurkje oan in klimaatrobuuste ynrjochting fan
      ús gemeente en ús ynwenners dêr yn meinimme

Alternativen
De alternativen binne de beide útwurke senario’s yn it nije vGRP Wettersoarch.

Kanttekenings / risiko’s
   1. De beide senarios binne opsteld mei de kennis fan no. Der kinne de kommende
      jierren nije ynsichten ûntstean of boppegrûnske ûntwikkelings komme wêrtroch nije
      projekten berne wurde.
   2. De ynvestearrings fan it besteande areaal basearre binne op ynsichten fan 2019. Dit
      is foar in part op basis fan kwaliteitsgegevens mar fjirder yn de tiid op basis fan de
      technyske libbensdoer. Op basis fan dizze ynsichten komt der nei de planperioade in
      ferfangingspyk fan guon rioelen. It is net útsluten dat in part fan dizze ferfanging
      earder moat op grûn kwaliteitskriteria. Oarsom kin fansels ek.
   3. Yn de roaiïng is gjin rekken hâlden mei bygelyks boaiemfersmoarging, dit soe liede
      kinne ta behoarlike tanimming fan kosten.




                                                                                                 2
</pre>

====================================================================== Einde pagina 2 =================================================================

<br><br>====================================================================== Pagina 3 ======================================================================

<pre>Finânsjes
De útjeften oan de gemeentlike wettertaken binne foar de kommende planperioade ynsichtlik
makke. Foar senario B hâld dit yn dat der jierlikse budzjet noadich is fan € 2.077.000,-. By
senario C is der in jierliks budzjet noadich fan € 2.147.000,-.
De útjeften oan de gemeentlike wettertaken wurde dutsen troch de rioelheffing. Utgongspunt
fan de heffingsberekkening yn it nije vGRP is in gemiddeld kostendekkingspersintaasje fan
100% yn de planperioade en de beskouwde perioade oant 2032.

Foar beide senario’s binne beide mooglikheden útwurke en yn tabellen presintearre. Foar
senario B hâld dat yn dat der yn de planperioade (oant ‘e mei 2025) gjin stiging plakfynt fan
de rioelheffing en nei de planperioade (2026-2032) in jierliks stiging fan sa’n 5,7 persint. By
senario C is der yn de planperioade dan in stiging fan de rioelheffing fan 1,1 persint en nei de
planperioade in jierlikse stiging fan sa’n 5,6 persint as wy útgean fan in kostendekkend taryf
foar de perioade oant ‘e mei 2032.

Ynwenners- en oerheidspartisipaasje
It konsept vGRP is ta kommentaar foarlein oan provinsje Fryslân en wetterskip Fryslân.
Dêrneist is op ús webside en yn de Actief bekend makke dat it konsipt vGRP op besjen leit
en hat men opmerkings/oanfollings of in reaksje jaan kinnen.

Kommunikaasje
It definitive vGRP sil bekend makke wurde op ús webside en yn de Actief.

Yntegraliteit
Foar de begelieding fan it opstellen fan in vGRP is in brede amtlike projektgroep vGRP
gearstald (sjoch ek startnotysje). Hjirtroch binne de belutsen teams/ôfdielings oansluten by it
projekt/proses.

Previnsje
N.f.t.

Gearwurking
N.f.t.

Ferfolchtrajekt
Nei beslúfoarming yn de ried wurdt it riedsbeslút ferwurke yn it definitive vGRP Wettersoarch
en bekend makke op ús side. Fjirder sil it fêststelde vGRP tastjoerd wurde oan wetterskip
Fryslân en provinsje Fryslân.

Evaluaasje
Oan de ein fan de planperioade wurdt it vGRP op 'e nij ikere en wurdt by in nij vGRP
bepaald oft de no fêststelde ambysje noch akseptabel is foar de folgjende
planperioade, rekken hâldend mei it wetlik kader op dat stuit.

Burgum, 6 maaie 2020

Het college van burgemeester en wethouders van Tytsjerksteradiel,
secretaris                                       burgemeester



mw. H.M. van Gils                              dhr. drs. L.J. Gebben




                                                                                              3
</pre>

====================================================================== Einde pagina 3 =================================================================

<br><br>====================================================================== Pagina 4 ======================================================================

<pre>4
</pre>

====================================================================== Einde pagina 4 =================================================================

<br><br>====================================================================== Pagina 5 ======================================================================

<pre>Riedsbeslút

De ried fan de gemeente Tytsjerksteradiel;

lêzen it útstel fan it kolleezje fan boargemaster en wethâlders fan 6 maaie 2020, punt 11;


Beslút:

                 It vGRP Wettersoarch fêst te stellen.
                 Te kiezen foar senario C, klimaatrobuust.



Sa fêststeld yn de iepenbiere gearkomste fan de ried fan de gemeente Tytsjerksteradiel op
28 maaie 2020.



de griffier                                   de foarsitter



O.E. de Vries                                  drs. L.J. Gebben
</pre>

====================================================================== Einde pagina 5 =================================================================

<br><br>